Les obres de millora de l'avinguda Andoni Sarasola avancen a bon ritme i s'espera que concloguen en les pròximes setmanes
10 d’agost 2021

![Imagen sin texto alternativo.](/media/wa2h4vd3/95-c1-mini-obras-avda-andoni-sarasola.jpg)  
​  

Els treballs de reurbanització de l'avinguda de l'Enginyer Andoni Sarasola del Port de Sagunt avancen a bon ritme i s'espera que, excepte imprevistos o causes sobrevingudes, en breu concloguen i la via quede oberta a l'ús de la ciutadania.

  

El regidor delegat de Manteniment, Pepe Gil, va visitar este dilluns la zona per a comprovar l'evolució de les tasques i va observar que progressen amb celeritat. **«Les obres continuen a bon ritme i esperem que en aproximadament tres setmanes, és a dir, al llarg del mes d'agost, estiguen finalitzades i puga obrir-se al trànsit esta important via d'accés»**, ha anunciat l'edil.

  

![Imagen sin texto alternativo.](/media/x0qkagcq/95-c2-obras-avda-andoni-sarasola.jpg)  
  

Esta intervenció compta amb un pressupost total de 418.163 euros, dels quals 250.000 estan sufragats per l'aportació de la Generalitat Valenciana mitjançant el _Pla Construim Pobles_ de la Vicepresidència Segona i Conselleria d'Habitatge i Arquitectura Bioclimàtica. Els 168.163 euros restants són a càrrec del Departament de Manteniment de l'Ajuntament de Sagunt.

  

Gil ha indicat que esta intervenció resulta vital per a millorar l'accés sud al nucli del Port de Sagunt i ha aclarit que des del Consistori s'avisarà **«amb temps»** de la conclusió de les obres **«perquè la gent sàpia que la via ja està totalment oberta per a vianants i vehicles»** així com per als empleats i les empleades que accedixen diàriament a les empreses de la zona per a desenvolupar la seua jornada laboral.

  

![Imagen sin texto alternativo.](/media/a0ppbtxu/95-c3-obras-avda-andoni-sarasola.jpg)  
  

L'actuació que s'està duent a terme consistix en l'ampliació i millora de l'accessibilitat de la vorera nord i la seua continuïtat fins a la rotonda del carrer Maestrat, l'allargament del carril bici del costat sud, el cobriment de séquies adjacents i el perfeccionament de la xarxa d'enllumenat públic, que quedarà completada. A més a més, s'està repavimentant la calçada de la via i s'afegiran nous passos de vianants.

  

![Imagen sin texto alternativo.](/media/evcjdju2/95-c4-obras-avda-andoni-sarasola.jpg)  
  
  

​​

*   [](http://www.facebook.com/sharer.php?u=https://aytosagunto.es/va/actualitat/les-obres-de-millora-de-l-avinguda-andoni-sarasola-avancen-a-bon-ritme-i-s-espera-que-concloguen-en-les-proximes-setmanes/ "Facebook")
*   [](http://twitter.com/share?url=https://aytosagunto.es/va/actualitat/les-obres-de-millora-de-l-avinguda-andoni-sarasola-avancen-a-bon-ritme-i-s-espera-que-concloguen-en-les-proximes-setmanes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-obres-de-millora-de-l-avinguda-andoni-sarasola-avancen-a-bon-ritme-i-s-espera-que-concloguen-en-les-proximes-setmanes/ "Linked In")
*   [](mailto:?body=https://aytosagunto.es/va/actualitat/les-obres-de-millora-de-l-avinguda-andoni-sarasola-avancen-a-bon-ritme-i-s-espera-que-concloguen-en-les-proximes-setmanes/)